title: Rozhodnutie Rady 2012/122/SZBP z  27. februára 2012 , ktorým sa mení a dopĺňa rozhodnutie Rady 2011/782/SZBP o reštriktívnych opatreniach voči Sýrii

text:
               28.2.2012

               SK

               Úradný vestník Európskej únie

               L 54/14

         ROZHODNUTIE RADY 2012/122/SZBP
   z 27. februára 2012,
   ktorým sa mení a dopĺňa rozhodnutie Rady 2011/782/SZBP o reštriktívnych opatreniach voči Sýrii
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 1. decembra 2011 prijala rozhodnutie 2011/782/SZBP (1).

               (2)

               Rada 23. januára 2012 opätovne vyjadrila vážne znepokojenie zo zhoršujúcej sa situácie v Sýrii a najmä z rozšíreného a systematického porušovania ľudských práv. V súlade s vyhlásením Európskej rady z 23. októbra 2011 Rada tiež potvrdila, že Únia bude pokračovať vo svojej politike zavádzania ďalších opatrení voči režimu, kým budú represálie pokračovať.

               (3)

               V tejto súvislosti by sa mali zaviesť reštriktívne opatrenia voči Sýrskej centrálnej banke.

               (4)

               Ďalej by sa mal zakázať predaj a preprava zlata, vzácnych kovov a diamantov sýrskej vláde, ich nákup od nej či sprostredkovanie pre ňu.

               (5)

               Okrem toho by sa mal zakázať prístup na letiská členských štátov pre lety nákladnej leteckej dopravy prevádzkované sýrskymi prepravcami.

               (6)

               Do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe I k rozhodnutiu 2011/782/SZBP, by sa mali zahrnúť ďalšie osoby.

               (7)

               Neexistujú však viac dôvody, aby na zozname osôb a subjektov, na ktoré sa vzťahujú reštriktívne opatrenia uvedené v prílohe I k rozhodnutiu 2011/782/SZBP, zostala jedna osoba.

               (8)

               Rozhodnutie 2011/782/SZBP by sa malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Rozhodnutie 2011/782/SZBP sa týmto mení a dopĺňa takto:

               1.

               Vkladá sa tento článok:
               „Článok 8a
               Zakazuje sa priamy aj nepriamy predaj a preprava zlata a vzácnych kovov, ako aj diamantov sýrskej vláde, jej verejným orgánom, podnikom a agentúram, Sýrskej centrálnej banke, ako aj osobám a subjektom, ktoré konajú v ich mene alebo pod ich vedením, či subjektom, ktoré vlastnia alebo ovládajú, nákup týchto položiek od nich a ich sprostredkovanie pre ne.
               Únia prijme opatrenia potrebné na určenie príslušných položiek, na ktoré sa vzťahuje toto ustanovenie.“

               2.

               Vkladá sa táto kapitola:
               „KAPITOLA 2a

                  SEKTOR DOPRAVY

               Článok 17a
               Členské štáty v súlade s ich vnútroštátnymi právnymi predpismi a s medzinárodným právom, najmä príslušnými medzinárodnými dohodami o civilnom letectve prijmú potrebné opatrenia, aby zabránili prístupu všetkých letov nákladnej leteckej dopravy prevádzkovaných sýrskymi prepravcami na letiská patriace pod ich právomoc s výnimkou zmiešaných letov osobnej a nákladnej leteckej dopravy.“

               3.

               V článku 19 sa dopĺňajú tieto odseky:
               „8.   Odseky 1 a 2 sa nevzťahujú na prevody, vykonané Sýrskou centrálnou bankou alebo cez ňu, finančných prostriedkov alebo hospodárskych zdrojov získaných a zmrazených po dátume jej označenia alebo na prevody do Sýrskej centrálnej banky alebo cez ňu, finančných prostriedkov alebo hospodárskych zdrojov po dátume jej označenia, pokiaľ sa takýto prevod týka platby neoznačenej finančnej inštitúcie splatnej v súvislosti s konkrétnou obchodnou zmluvou za podmienky, že príslušný členský štát dospel na základe individuálneho posúdenia k záveru, že priamym ani nepriamym príjemcom danej platby nie je osoba ani subjekt uvedený v odseku 1.
               9.   Odsek 1 sa nevzťahuje na prevod vykonaný Sýrskou centrálnou bankou alebo jej prostredníctvom pokiaľ ide o zmrazené finančné prostriedky alebo hospodárske zdroje, ak ide o prevod na účely poskytnutia likvidity pre finančné inštitúcie patriace do súdnej právomoci členských štátov na financovanie obchodu, ak prevod povolil príslušný členský štát.“

         Článok 2
   Osoby a subjekt uvedené v prílohe I k tomuto rozhodnutiu sa doplnia do zoznamu uvedeného v prílohe I k rozhodnutiu 2011/782/SZBP.
   Článok 3
   Osoba uvedená v prílohe II k tomuto rozhodnutiu sa vypúšťa zo zoznamu uvedeného v prílohe I k rozhodnutiu 2011/782/SZBP.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 27. februára 2012

            Za Radu

            predsedníčka

         C. ASHTON

      (1)  Ú. v. EÚ L 319, 2.12.2011, s. 56.

      PRÍLOHA I

         Osoby a subjekt podľa článku 2

                  Priezvisko a meno/Názov

                  Identifikačné informácie

                  Dôvody

                  Dátum zaradenia do zoznamu

                  1.

                  Central Bank of Syria

                  Syria, Damascus, Sabah Bahrat Square
                  Poštová adresa:

                              Altjreda al Maghrebeh square, Damascus,

                              Syrian Arab Republic,

                              P.O.Box: 2254

                  Poskytuje režimu finančnú podporu.

                  27.2.2012

                  2.

                  Al –Halqi, Dr. Wael Nader

                  narodený v provincii Daraa, 1964

                  Minister zdravotníctva.
                  Nesie zodpovednosť za príkaz nemocniciam odmietnuť poskytnutie starostlivosti protestujúcim.

                  27.2.2012

                  3.

                  Azzam, Mansour Fadlallah

                  narodený v provincii Sweida, 1960

                  Minister pre záležitosti prezidenta.
                  Poradca prezidenta.

                  27.2.2012

                  4.

                  Sabouni, Dr. Emad Abdul-Ghani

                  narodený v Damasku, 1964

                  Minister pre komunikáciu a technológie.
                  Nesie zodpovednosť za vážne narušenie slobodného prístupu k médiám.

                  27.2.2012

                  5.

                  Allaw, Sufian

                  narodený: al-Bukamal, Deir Ezzor, 1944

                  Minister pre ropný priemysel a nerastné zdroje.
                  Zodpovedný za politiku v oblasti ropného priemyslu a nerastných zdrojov, ktoré sú významným zdrojom finančných príjmov pre režim.

                  27.2.2012

                  6.

                  Slakho, Dr Adnan

                  narodený v Damasku, 1955

                  Minister priemyslu.
                  Zodpovedný za hospodársku a priemyselnú politiku, ktorá podporuje režim a poskytuje mu zdroje..

                  27.2.2012

                  7.

                  Al-Rashed, Dr. Saleh

                  narodený v provincii Aleppo, 1964

                  Minister školstva.
                  Nesie zodpovednosť za to, že sa školy využívajú ako provizórne väznice.

                  27.2.2012

                  8.

                  Abbas, Dr. Fayssal

                  narodený v provincii Hama, 1955

                  Minister dopravy.
                  Nesie zodpovednosť za poskytovanie logistickej podpory represáliám.

                  27.2.2012

      PRÍLOHA II

         Osoba uvedená v článku 3

                  52.

                  Emad Ghraiwati


title: 2010/649/EÚ: Rozhodnutie Rady zo 7. októbra 2010 o uzatvorení Dohody medzi Európskym spoločenstvom a Pakistanskou islamskou republikou o readmisii osôb bez povolenia na pobyt

text:
               4.11.2010

               SK

               Úradný vestník Európskej únie

               L 287/50

         ROZHODNUTIE RADY
   zo 7. októbra 2010
   o uzatvorení Dohody medzi Európskym spoločenstvom a Pakistanskou islamskou republikou o readmisii osôb bez povolenia na pobyt
   (2010/649/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 79 ods. 3 v spojení s jej článkom 218 ods. 6 písm. a) bodom v),
   so zreteľom na návrh Európskej komisie,
   po získaní súhlasu Európskeho parlamentu,
   keďže:

               (1)

               Komisia dojednala v mene Európskeho spoločenstva Dohodu s Pakistanskou islamskou republikou o readmisii osôb bez povolenia na pobyt (ďalej len „dohoda“).

               (2)

               Dohoda bola podpísaná v mene Európskeho spoločenstva 26. októbra 2009 s výhradou jej možného neskoršieho uzavretia.

               (3)

               V dôsledku nadobudnutia platnosti Lisabonskej zmluvy 1. decembra 2009, Európska únia nahradila Európske spoločenstvo a stala sa jeho právnym nástupcom.

               (4)

               Táto dohoda by sa mala schváliť.

               (5)

               Dohodou sa zriaďuje spoločný readmisný výbor, ktorý môže prijať vlastný rokovací poriadok. Pre prijatie stanoviska Európskej únie v tejto otázke je vhodné stanoviť zjednodušený postup.

               (6)

               V súlade s článkom 3 Protokolu o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý tvorí prílohu k Zmluve o Európskej únii a k Zmluve o fungovaní Európskej únie, Spojené kráľovstvo oznámilo svoje želanie zúčastniť sa na prijatí a uplatňovaní tohto rozhodnutia.

               (7)

               V súlade s článkami 1 a 2 Protokolu o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý tvorí prílohu k Zmluve o Európskej únii a k Zmluve o fungovaní Európskej únie, a bez toho aby bol dotknutý článok 4 uvedeného protokolu, Írsko sa nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (8)

               V súlade s článkami 1 a 2 Protokolu o postavení Dánska, ktorý tvorí prílohu k Zmluve o Európskej únii a k Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje Dohoda medzi Európskym spoločenstvom a Pakistanskou islamskou republikou o readmisii osôb bez povolenia na pobyt (ďalej len „dohoda“).
   Text dohody je pripojený k tomuto rozhodnutiu.
   Článok 2
   Predseda Rady vydá oznámenie stanovené v článku 20 ods. 2 dohody, aby zaviazal Úniu (1), a urobí nasledovné vyhlásenie:

         „V dôsledku nadobudnutia platnosti Lisabonskej zmluvy 1. decembra 2009, Európska únia nahradila Európske spoločenstvo a stala sa jeho právnym nástupcom a od tohto dátumu vykonáva všetky práva a preberá všetky povinnosti Európskeho spoločenstva. Odkazy na ‚Európske spoločenstvo‘ alebo ‚Spoločenstvo‘ v texte dohody preto v prípade potreby znejú ako odkazy na ‚Európska únia‘.“

   Článok 3
   Komisia, ktorej pomáhajú odborníci z členských štátov pozvaní na žiadosť Komisie, zastupuje Úniu v spoločnom readmisnom výbore zriadenom článkom 16 dohody.
   Článok 4
   Stanovisko Únie k prijatiu rokovacieho poriadku spoločného readmisného výboru podľa článku 16 ods. 2 dohody prijme Komisia po porade s osobitným výborom vymenovaným Radou.
   Článok 5
   Toto rozhodnutie nadobúda účinnosť dňom jeho prijatia.
   Článok 6
   Toto rozhodnutie sa uverejní v Úradnom vestníku Európskej únie.

      V Luxemburgu 7. októbra 2010

            Za Radu

            predseda

         M. WATHELET

      (1)  Generálny sekretariát Rady uverejní v Úradnom vestníku Európskej únie dátum nadobudnutia platnosti readmisnej dohody.
   DOHODA
   medzi Európskym spoločenstvom a Pakistanskou islamskou republikou o readmisii osôb bez povolenia na pobyt
   VYSOKÉ ZMLUVNÉ STRANY,
   EURÓPSKE SPOLOČENSTVO,
   ďalej len „Spoločenstvo“,
   a
   PAKISTANSKÁ ISLAMSKÁ REPUBLIKA,
   ďalej len „Pakistan“,
   ďalej jednotlivo aj ako „strana“ a spoločne ako „strany“,
   SO ŽELANÍM posilniť spoluprácu s cieľom účinnejšieho boja proti nelegálnemu prisťahovalectvu,
   SO ŽELANÍM vytvoriť prostredníctvom tejto dohody a na základe reciprocity rýchle a účinné postupy na identifikáciu a bezpečný a usporiadaný návrat osôb, ktoré nespĺňajú alebo prestali spĺňať podmienky na vstup, zdržiavanie sa alebo pobyt na území Pakistanu alebo jedného z členských štátov Európskej únie, a zjednodušiť tranzit takýchto osôb v duchu spolupráce,
   ZDÔRAZŇUJÚC, že touto dohodou nie sú dotknuté práva, povinnosti ani záväzky členských štátov Európskej únie a Pakistanu na základe medzinárodného práva,
   BERÚC DO ÚVAHY, že ustanovenia hlavy IV Zmluvy o založení Európskeho spoločenstva a všetky akty prijaté na základe uvedenej hlavy sa nevzťahujú na Dánske kráľovstvo,
   SA DOHODLI TAKTO:
   Článok 1
   Vymedzenie pojmov
   Na účely tejto dohody:

               a)

               „členský štát“ je akýkoľvek členský štát Európskej únie s výnimkou Dánskeho kráľovstva;

               b)

               „štátny príslušník členského štátu“ je akákoľvek osoba, ktorá má štátnu príslušnosť členského štátu v tom zmysle, v akom je definovaná na účely Spoločenstva;

               c)

               „štátny príslušník Pakistanu“ je akákoľvek osoba, ktorá má pakistanskú štátnu príslušnosť;

               d)

               „štátny príslušník tretej krajiny“ je akákoľvek osoba, ktorá má inú štátnu príslušnosť ako štátnu príslušnosť Pakistanu alebo jedného z členských štátov;

               e)

               „osoba bez štátnej príslušnosti“ je akákoľvek osoba, ktorá nemá štátnu príslušnosť;

               f)

               „povolenie na pobyt“ je povolenie akéhokoľvek druhu vydané Pakistanom alebo jedným z členských štátov, ktoré oprávňuje osobu na pobyt na území štátu, ktoré vydalo povolenie;

               g)

               „vízum“ je povolenie alebo rozhodnutie vydané Pakistanom alebo jedným z členských štátov, ktoré sa vyžaduje na účely vstupu na ich územie alebo tranzitu cez ich územie. Nepatrí sem letiskové tranzitné vízum;

               h)

               „žiadajúci štát“ je štát (Pakistan alebo jeden z členských štátov), ktorý predkladá žiadosť o readmisiu podľa článkov 2 a 3 alebo žiadosť o tranzit podľa článku 12;

               i)

               „požiadaný štát“ je štát (Pakistan alebo jeden z členských štátov), ktorému sa predkladá žiadosť o readmisiu podľa článkov 2 a 3 alebo žiadosť o tranzit podľa článku 12.

         ODDIEL I
   READMISNÉ POVINNOSTI
   Článok 2
   Readmisia štátnych príslušníkov
   1.   Požiadaný štát prijme po preukázaní štátnej príslušnosti v súlade s článkom 6 na základe žiadosti žiadajúceho štátu akéhokoľvek svojho štátneho príslušníka, ktorý nespĺňa alebo prestal spĺňať platné podmienky na vstup, zdržiavanie sa alebo pobyt na území žiadajúceho štátu.
   2.   Požiadaný štát vydá podľa potreby a bezodkladne osobe, ktorej readmisia bola schválená, cestovný doklad nevyhnutný na jej readmisiu, ktorý je platný aspoň šesť mesiacov. Ak príslušná osoba nemôže byť z právnych alebo vecných dôvodov odovzdaná v lehote platnosti cestovného dokladu, požiadaný štát vydá do 14 dní nový cestovný doklad s rovnakou lehotou platnosti.
   Článok 3
   Readmisia štátnych príslušníkov tretích krajín a osôb bez štátnej príslušnosti
   1.   Požiadaný štát prijme na základe žiadosti žiadajúceho štátu a bez ďalších formalít okrem tých, ktoré sú uvedené v tejto dohode, všetkých štátnych príslušníkov tretích krajín alebo osoby bez štátnej príslušnosti, ktoré nespĺňajú alebo prestali spĺňať platné podmienky na vstup, zdržiavanie sa alebo pobyt na území žiadajúceho štátu, za predpokladu, že takéto osoby:

               a)

               sú v čase predloženia žiadosti o readmisiu držiteľmi platného víza alebo povolenia na pobyt vydaného požiadaným štátom, alebo

               b)

               vstúpili na územie žiadajúceho štátu nezákonne, pričom prišli priamo z územia požiadaného štátu. Osoba prichádza v zmysle tohto pododseku priamo z územia požiadaného štátu, ak na územie žiadajúceho štátu (alebo ak požiadaným štátom je Pakistan, na územie členských štátov) prišla letecky alebo loďou bez toho, aby medzitým vstúpila do inej krajiny.

         2.   Readmisná povinnosť uvedená v odseku 1 sa neuplatňuje, ak:

               a)

               štátny príslušník tretej krajiny alebo osoba bez štátnej príslušnosti iba prechádzala tranzitným priestorom medzinárodného letiska požiadaného štátu alebo

               b)

               žiadajúci štát vydal štátnemu príslušníkovi tretej krajiny alebo osobe bez štátnej príslušnosti vízum alebo povolenie na pobyt pred vstupom alebo po vstupe na jeho územie, pokiaľ táto osoba nie je držiteľom víza alebo povolenia na pobyt vydaného požiadaným štátom, ktoré má dlhšiu dobu platnosti.

         3.   Ak požiadaným štátom je členský štát, readmisná povinnosť uvedená v odseku 1 sa vzťahuje na členský štát, ktorý vydal vízum alebo povolenie na pobyt. Ak vízum alebo povolenie na pobyt vydali dva alebo viaceré členské štáty, readmisná povinnosť uvedená v odseku 1 sa vzťahuje na členský štát, ktorý vydal doklad s dlhšou lehotou platnosti, alebo ak jednému alebo viacerým z nich už skončila platnosť, na členský štát, ktorý vydal doklad, ktorý je stále platný. Ak sa už skončila platnosť všetkých dokladov, readmisná povinnosť uvedená v odseku 1 sa vzťahuje na členský štát, ktorý vydal doklad s najneskorším dátumom skončenia platnosti.
   4.   Požiadaný štát vydá podľa potreby a bezodkladne osobe, ktorej readmisia bola schválená, cestovný doklad nevyhnutný na jej readmisiu, ktorý je platný aspoň šesť mesiacov. Ak príslušná osoba nemôže byť z právnych alebo vecných dôvodov odovzdaná v lehote platnosti cestovného dokladu, požiadaný štát vydá do 14 kalendárnych dní nový cestovný doklad s rovnakou lehotou platnosti.
   ODDIEL II
   POSTUP PRI READMISII
   Článok 4
   Zásady
   1.   S výhradou odseku 2 sa pri akomkoľvek odovzdávaní osoby, ktorá sa má prijať späť na základe niektorej z povinností uvedených v článkoch 2 a 3, vyžaduje predložiť príslušnému orgánu požiadaného štátu žiadosť o readmisiu.
   2.   Bez toho, aby bol dotknutý článok 2 ods. 1 a článok 3 ods. 1, nie je žiadosť o readmisiu potrebná v prípade, že osoba, ktorá sa má prijať späť, je držiteľom platného cestovného dokladu a prípadne platného víza alebo povolenia na pobyt požiadaného štátu.
   3.   Žiadnu osobu nemožno prijať späť iba na základe evidentného dôkazu štátnej príslušnosti.
   Článok 5
   Žiadosť o readmisiu
   1.   Žiadosť o readmisiu obsahuje tieto informácie:

               a)

               údaje o osobe, ktorá sa má prijať späť (napr. krstné meno, priezvisko, dátum narodenia, miesto narodenia a posledné bydlisko);

               b)

               údaje o spôsoboch zabezpečenia dôkazov o štátnej príslušnosti, tranzite, podmienkach na readmisiu štátnych príslušníkov tretích krajín a osôb bez štátnej príslušnosti a nezákonnom vstupe a pobyte.

         2.   Žiadosť o readmisiu bude obsahovať v rámci možností aj tieto údaje:

               a)

               vyhlásenie, v ktorom sa uvádza, že osoba, ktorá má byť odovzdaná, môže potrebovať pomoc alebo starostlivosť, za predpokladu, že dotknutá osoba s týmto vyhlásením výslovne súhlasí;

               b)

               akékoľvek iné ochranné alebo bezpečnostné opatrenie, ktoré môže byť pri odovzdávaní tejto osoby nevyhnutné.

         3.   Spoločný formulár, ktorý sa má použiť na žiadosti o readmisiu, je vo forme prílohy V pripojený k tejto dohode.
   Článok 6
   Dôkazné prostriedky týkajúce sa štátnej príslušnosti
   1.   Štátnu príslušnosť nemožno preukázať falošnými dokladmi.
   2.   Dôkaz o štátnej príslušnosti podľa článku 2 ods. 1 sa môže poskytnúť prostredníctvom niektorého z dokladov uvedených v prílohe I k tejto dohode, a to aj vtedy, keď sa skončila ich platnosť. Ak takéto doklady boli predložené, požiadaný a žiadajúci štát si vzájomne uznajú štátnu príslušnosť bez toho, aby sa vyžadovalo ďalšie vyšetrovanie.
   3.   Dôkaz o štátnej príslušnosti podľa článku 2 ods. 1 sa môže poskytnúť aj prostredníctvom niektorého z dokladov uvedených v prílohe II k tejto dohode, a to aj vtedy, keď sa skončila ich platnosť. Ak takéto doklady boli predložené, požiadaný štát začne postup na určenie štátnej príslušnosti príslušnej osoby.
   4.   Ak nie je možné predložiť žiaden z dokladov uvedených v prílohách I alebo II, príslušný orgán žiadajúceho štátu a diplomatické alebo konzulárne zastúpenie požiadaného štátu na požiadanie zariadi, aby osoba, na readmisiu ktorej bola predložená žiadosť, bola bezodkladne vypočutá.
   Článok 7
   Dôkazné prostriedky, pokiaľ ide o štátnych príslušníkov tretích krajín a osoby bez štátnej príslušnosti
   1.   Splnenie podmienok na readmisiu štátnych príslušníkov tretích krajín a osôb bez štátnej príslušnosti uvedených v článku 3 ods. 1 sa preukazuje najmä prostredníctvom dôkazných prostriedkov uvedených v prílohe III k tejto dohode. Nemožno ho preukázať falošnými dokladmi. Každý takýto dôkaz je založený na prvkoch, ktoré si navzájom uznali požiadaný a žiadajúci štát.
   2.   Splnenie podmienok na readmisiu štátnych príslušníkov tretích krajín a osôb bez štátnej príslušnosti uvedených v článku 3 ods. 1 sa môže preukázať aj prostredníctvom dôkazných prostriedkov uvedených v prílohe IV k tejto dohode. V prípade, že takéto dôkazné prostriedky boli predložené, požiadaný štát ich bude považovať za primerané na začatie vyšetrovania.
   3.   Nezákonnosť vstupu, zdržiavania sa alebo pobytu na území sa preukáže tým, že v cestovných dokladoch dotknutej osoby chýba potrebné vízum alebo iné povolenie na pobyt na území žiadajúceho štátu. Vyhlásenie žiadajúceho štátu, že o dotknutej osobe sa zistilo, že nemá potrebné cestovné doklady, vízum alebo povolenie na pobyt je tiež hodnoverným dôkazom o neoprávnenom vstupe, zdržiavaní sa alebo pobyte.
   Článok 8
   Lehoty
   1.   Žiadosť o readmisiu sa musí predložiť príslušnému orgánu požiadaného štátu najneskôr do jedného roka po tom, ako príslušný orgán žiadajúceho štátu zistil, že štátny príslušník tretej krajiny alebo osoba bez štátnej príslušnosti nespĺňa alebo prestala spĺňať platné podmienky na vstup, zdržiavanie sa alebo na pobyt. Ak existujú právne alebo vecné prekážky podania žiadosti v rámci stanovenej lehoty, lehota sa na požiadanie predĺži, ale len dovtedy, kým prekážky nezaniknú.
   2.   Na žiadosť o readmisiu sa musí odpovedať bezodkladne a v každom prípade najneskôr do 30 kalendárnych dní; v prípade zamietnutia žiadosti o readmisiu sa uvádzajú dôvody. Táto lehota začína plynúť odo dňa doručenia žiadosti o readmisiu. V prípade, že včasnej odpovedi na žiadosť bránia právne alebo vecné prekážky, lehota sa môže na základe žiadosti a uvedenia dôvodov predĺžiť až na 60 kalendárnych dní s výnimkou prípadu, keď maximálne obdobie zadržania v právnych predpisoch žiadajúceho štátu je kratšie ako 60 dní alebo rovné 60 dňom. Ak sa odpoveď neposkytla v tejto lehote, odovzdanie sa považuje za schválené.
   3.   Po schválení readmisie alebo v prípade potreby po uplynutí lehoty uvedenej v odseku 2 tohto článku sa odovzdanie dotknutej osoby uskutoční do troch mesiacov. Na základe žiadosti možno túto lehotu predĺžiť o čas potrebný na riešenie právnych alebo vecných prekážok.
   Článok 9
   Postup pri odovzdávaní osôb a spôsoby prepravy
   Príslušné orgány Pakistanu a dotknutého členského štátu sa pred odovzdaním osoby vopred písomne dohodnú na dátume odovzdania, mieste vstupu na územie, prípadnom sprievode a spôsoboch prepravy.
   Článok 10
   Readmisia omylom
   Pakistan bezodkladne prijme späť akúkoľvek osobu prijatú členským štátom, a členský štát bezodkladne prijme späť osobu prijatú Pakistanom, ak sa v lehote troch mesiacov po odovzdaní dotknutej osoby preukáže, že neboli splnené požiadavky uvedené v článkoch 2 a 3 tejto dohody. V týchto prípadoch si príslušné orgány Pakistanu a dotknutého členského štátu vymenia aj všetky dostupné informácie o skutočnej totožnosti, štátnej príslušnosti alebo tranzitnej ceste osoby, ktorá sa má prevziať späť.
   ODDIEL III
   TRANZIT
   Článok 11
   Zásady
   1.   Požiadaný štát môže umožniť tranzit štátneho príslušníka tretej krajiny alebo osoby bez štátnej príslušnosti vtedy, ak tohto štátneho príslušníka alebo osobu bez štátnej príslušnosti nemožno vrátiť späť do štátu určenia priamo po tom, ako sa presvedčil na základe písomných dôkazov, že štát určenia sa zaviazal prijať späť svojho štátneho príslušníka alebo podľa okolností osobu bez štátnej príslušnosti.
   2.   Požiadaný štát môže zrušiť súhlas, ak nie je zaručená následná cesta v možných tranzitných štátoch alebo readmisia štátom určenia. V takýchto prípadoch žiadajúci štát prevezme štátneho príslušníka tretej krajiny alebo osobu bez štátnej príslušnosti späť na vlastné náklady.
   Článok 12
   Tranzitné konanie
   1.   Príslušným orgánom sa predkladá písomná žiadosť o tranzit, ktorá obsahuje tieto údaje:

               a)

               druh tranzitu, prípadné ďalšie tranzitné štáty a miesto konečného určenia;

               b)

               osobné údaje dotknutej osoby (napr. krstné meno, priezvisko, dátum narodenia a – ak je to možné – miesto narodenia, štátnu príslušnosť, druh a číslo cestovného dokladu);

               c)

               predpokladané miesto vstupu na územie, čas odovzdania a prípadné použitie sprievodu.

         Na žiadosti o tranzit sa používa spoločný formulár, ktorý je vo forme prílohy VI pripojený k tejto dohode.
   2.   Požiadaný štát do 14 kalendárnych dní písomne informuje žiadajúci štát o svojom rozhodnutí, a ak povolí tranzit, potvrdí miesto a predpokladaný čas vstupu na územie.
   3.   Ak sa tranzit uskutočňuje letecky, prepravovaná osoba a jej prípadný sprievod sú vyňaté z povinnosti zaobstarať si letiskové tranzitné vízum.
   4.   Príslušné orgány požiadaného štátu po vzájomnej dohode pomáhajú pri uskutočnení tranzitu, najmä zabezpečením dohľadu nad dotknutými osobami a poskytnutím potrebného vybavenia na tento účel v súlade so svojimi právnymi predpismi a pravidlami.
   ODDIEL IV
   NÁKLADY
   Článok 13
   Náklady na prepravu a tranzit
   Bez toho, aby bolo dotknuté právo príslušných orgánov žiadajúceho štátu vymáhať náklady spojené s readmisiou od osoby, ktorá má byť prijatá späť, alebo od tretích strán, všetky náklady na prepravu vynaložené v súvislosti s readmisiou a tranzitom podľa tejto dohody až po hranicu štátu konečného určenia, znáša žiadajúci štát. V prípade readmisie omylom podľa článku 10 znáša tieto náklady štát, ktorý musí prevziať dotknutú osobu späť.
   ODDIEL V
   OCHRANA ÚDAJOV A SÚLAD S ĎALŠÍMI PRÁVNYMI ZÁVÄZKAMI
   Článok 14
   Osobné údaje
   1.   Spracovanie osobných údajov sa uskutočňuje iba vtedy, ak takéto spracovanie je nevyhnutné na vykonávanie tejto dohody príslušnými orgánmi Pakistanu a členských štátov. Na účely tohto článku sa uplatňujú vymedzenia pojmov uvedené v článku 2 smernice 95/46/ES (1). Ak je prevádzkovateľom príslušný orgán členského štátu, takéto spracovanie podlieha ustanoveniam smernice 95/46/ES a vnútroštátnym právnym predpisom prijatým podľa tejto smernice vrátane pravidiel týkajúcich sa poskytovania osobných údajov tretím krajinám.
   2.   Spracovanie osobných údajov na účely vykonávania tejto dohody a najmä oznamovanie osobných údajov z Pakistanu do členského štátu a naopak, podlieha týmto zásadám:

               a)

               osobné údaje sa musia spracúvať spravodlivým a zákonným spôsobom;

               b)

               osobné údaje sa musia zbierať iba na konkrétny, výslovne uvedený a zákonný účel plnenia tejto dohody a nesmú byť odovzdávajúcim orgánom ani prijímajúcim orgánom ďalej spracúvané spôsobom nezlučiteľným s týmto účelom;

               c)

               osobné údaje musia byť vo vzťahu k účelu, na ktorý sa zbierajú a/alebo ďalej spracúvajú, primerané a náležité a nesmú tento účel presahovať, konkrétne možno oznamovať len tieto osobné údaje:

                           —

                           osobné údaje osoby, ktorá sa má odovzdať (napr. krstné meno, priezvisko, akékoľvek predchádzajúce mená, prezývky alebo pseudonymy, dátum a miesto narodenia, pohlavie, súčasná a akákoľvek predchádzajúca štátna príslušnosť),

                           —

                           údaje z pasu alebo preukazu totožnosti (číslo, lehota platnosti, dátum vydania, vydávajúci orgán, miesto vydania),

                           —

                           zastávky a trasy cesty,

                           —

                           ďalšie informácie potrebné na určenie totožnosti odovzdávanej osoby alebo na preskúmanie splnenia podmienok na readmisiu v zmysle tejto dohody;

               d)

               osobné údaje musia byť presné, a ak je to potrebné, aktualizované;

               e)

               osobné údaje sa musia uchovávať vo formáte, ktorý umožňuje určenie totožnosti dotknutých osôb, len dovtedy, kým je to potrebné na účel, na ktorý sa údaje zbierali alebo na ktorý sa ďalej spracúvali;

               f)

               odovzdávajúci aj prijímajúci orgán prijmú všetky primerané opatrenia, aby sa zabezpečila príslušná oprava osobných údajov, ich vymazanie alebo zablokovanie v prípade, ak spracovanie týchto osobných údajov nie je v súlade s ustanoveniami tohto článku, a to najmä preto, že údaje sú vo vzťahu k účelu spracovania neprimerané, nenáležité, nepresné alebo tento účel presahujú. Medzi tieto opatrenia patrí aj oznamovanie každej opravy, vymazania alebo zablokovania údajov druhej strane;

               g)

               prijímajúci orgán na požiadanie informuje odovzdávajúci orgán o použití oznámených údajov a o výsledkoch, ktoré z nich získal;

               h)

               osobné údaje možno oznamovať len príslušným orgánom; na oznámenie ďalším orgánom je potrebný predchádzajúci súhlas odovzdávajúceho orgánu;

               i)

               odovzdávajúce a prijímajúce orgány sú povinné viesť si písomný záznam o odovzdaní a prijatí osobných údajov.

         Článok 15
   Súlad s ďalšími právnymi záväzkami
   1.   Touto dohodou nie sú dotknuté práva, povinnosti ani záväzky Spoločenstva, členských štátov a Pakistanu vyplývajúce z medzinárodného práva a medzinárodných zmlúv, ktorých sú zmluvnými stranami.
   2.   Nič v tejto dohode nebráni vráteniu osoby podľa iných bilaterálnych dojednaní.
   3.   Touto dohodou nie sú dotknuté opravné prostriedky a práva, ktoré má dotknutá osoba k dispozícii na základe právnych predpisov hostiteľskej krajiny vrátane medzinárodného práva.
   ODDIEL VI
   VYKONÁVANIE A UPLATŇOVANIE
   Článok 16
   Spoločný readmisný výbor
   1.   Strany si poskytujú vzájomnú pomoc pri uplatňovaní a výklade tejto dohody. Na tento účel zriadia spoločný readmisný výbor (ďalej len „výbor“), ktorého úlohou bude najmä:

               a)

               monitorovať uplatňovanie tejto dohody;

               b)

               rozhodovať o technických opatreniach potrebných na jednotné uplatňovanie tejto dohody, vrátane zmien a doplnení príloh III a IV;

               c)

               zabezpečovať pravidelnú výmenu informácií o vykonávacích protokoloch vypracovaných jednotlivými členskými štátmi a Pakistanom podľa článku 17;

               d)

               navrhovať zmeny a doplnenia tejto dohody a príloh I a II.

         2.   Rozhodnutia výboru sa prijímajú jednohlasne a vykonávajú sa zodpovedajúcim spôsobom.
   3.   Výbor je zložený zo zástupcov Spoločenstva a Pakistanu. Spoločenstvo zastupuje Európska komisia, ktorej pomáhajú odborníci z členských štátov.
   4.   Výbor zasadá v prípade potreby na žiadosť jednej zo zmluvných strán, obvykle raz za rok.
   5.   Spory, ktoré nemôže vyriešiť výbor, sa riešia prostredníctvom konzultácií medzi stranami.
   6.   Výbor stanoví svoj rokovací poriadok vrátane stanovenia pracovného jazyka spoločného obom stranám.
   Článok 17
   Vykonávacie protokoly
   1.   Pakistan a členský štát môžu vypracovať vykonávací protokol, ktorý zahŕňa pravidlá:

               a)

               o určení príslušných orgánov, hraničných priechodoch a výmene kontaktných miest;

               b)

               o podmienkach návratu so sprievodom vrátane tranzitu štátnych príslušníkov tretích krajín a osôb bez štátnej príslušnosti so sprievodom;

               c)

               o ďalších prostriedkoch a dokladoch okrem tých, ktoré sú uvedené v prílohách I až IV k tejto dohode.

         2.   Vykonávacie protokoly uvedené v odseku 1 nadobúdajú platnosť až po ich oznámení readmisnému výboru uvedenému v článku 16.
   Článok 18
   Vzťah k bilaterálnym readmisným dohodám alebo dojednaniam členských štátov
   Ustanovenia tejto dohody majú prednosť pred ustanoveniami akejkoľvek bilaterálnej dohody alebo dojednania o readmisii osôb bez povolenia na pobyt, ktoré boli alebo podľa článku 17 môžu byť uzavreté medzi jednotlivými členskými štátmi a Pakistanom, ak ustanovenia bilaterálnej dohody alebo dojednania nie sú zlučiteľné s ustanoveniami tejto dohody.
   ODDIEL VII
   ZÁVEREČNÉ USTANOVENIA
   Článok 19
   Územná pôsobnosť
   1.   S výhradou odseku 2 sa táto dohoda uplatňuje na území, na ktoré sa vzťahuje Zmluva o založení Európskeho spoločenstva, a na území Pakistanu.
   2.   Táto dohoda sa nevzťahuje na územie Dánskeho kráľovstva.
   Článok 20
   Nadobudnutie platnosti dohody, jej trvanie a skončenie platnosti
   1.   Túto dohodu ratifikujú alebo schvália zmluvné strany v súlade so svojimi príslušnými postupmi.
   2.   Táto dohoda nadobúda platnosť prvým dňom druhého mesiaca nasledujúceho po dni, keď si zmluvné strany navzájom oznámili, že postupy uvedené v odseku 1 boli vykonané.
   3.   Bez toho, aby boli dotknuté existujúce záväzky zmluvných strán podľa medzinárodného obyčajového práva prevziať späť svojich vlastných štátnych príslušníkov, táto dohoda a vykonávacie protokoly sa vzťahujú na osoby, ktoré vstúpili na územie Pakistanu a členských štátov po nadobudnutí jej platnosti.
   4.   Túto dohodu môže kedykoľvek ukončiť ktorákoľvek zo zmluvných strán tým, že to oficiálne oznámi druhej strane. Platnosť tejto dohody sa končí šesť mesiacov po dni takéhoto oznámenia.
   Článok 21
   Prílohy
   Prílohy I až VI sú neoddeliteľnou súčasťou tejto dohody.

      V Bruseli dvadsiateho šiesteho októbra dvetisícdeväť v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Ислямска република Пакистан
         Por la República Islámica de Pakistán
         Za Pákistánskou islámskou republiku
         For Den Islamiske Republik Pakistan
         Für die Islamische Republik Pakistan
         Pakistani Islamivabariigi nimel
         Για την Ισλαμική Δημοκρατία του Πακιστάν
         For the Islamic Republic of Pakistan
         Pour la République islamique du Pakistan
         Per la Repubblica islamica del Pakistan
         Pakistānas Islāma Republikas vārdā
         Pakistano Islamo Respublikos vardu
         A Pakisztáni Iszlám Köztársaság részéről
         Għar-Repubblika Iżlamika tal-Pakistan
         Voor de Islamitische Republiek Pakistan
         W imieniu Islamskiej Republiki Pakistanu
         Pela República Islâmica do Paquistão
         Pentru Republica Islamică Pakistan
         Za Pakistanskú islamskú republiku
         Za Islamsko republiko Pakistan
         Pakistanin islamilaisen tasavallan puolesta
         För Islamiska republiken Pakistan

      (1)  Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, 23.11.1995, s. 31).
   PRÍLOHA I
   Spoločný zoznam dokladov, predložením ktorých sa preukazuje štátna príslušnosť (článok 2 ods. 1 v spojení s článkom 6 ods. 2)

               —

               Cestovné pasy akéhokoľvek druhu (štátne pasy, diplomatické pasy, služobné pasy, hromadné pasy a náhradné pasy, vrátane detských pasov),

               —

               počítačovo vyrobené vnútroštátne preukazy totožnosti,

               —

               pravé osvedčenia o občianstve.

         PRÍLOHA II
   Spoločný zoznam dokladov, predložením ktorých sa začína postup na stanovenie štátnej príslušnosti (článok 2 ods. 1 v spojení s článkom 6 ods. 3)

               —

               Digitálne odtlačky prstov alebo iné biometrické údaje,

               —

               dočasné a prechodné vnútroštátne preukazy totožnosti, vojenské preukazy totožnosti a rodné listy vydané vládou požiadanej strany,

               —

               fotokópie (1) akýchkoľvek dokladov uvedených v prílohe I k tejto dohode,

               —

               vodičské preukazy alebo ich fotokópie (1),

               —

               fotokópie (1) ďalších úradných dokladov, v ktorých sa uvádza alebo označuje štátne občianstvo (napríklad, rodné listy),

               —

               služobné preukazy, námornícke preukazy, služobné preukazy veliteľov lodí alebo ich fotokópie (1),

               —

               vyhlásenia dotknutej osoby.

      (1)  Na účely tejto prílohy výraz „fotokópie“ znamená fotokópie úradne overené orgánmi Pakistanu alebo členských štátov.
   PRÍLOHA III
   Spoločný zoznam dokladov, ktoré sa považujú za dôkazné prostriedky splnenia podmienok na readmisiu štátnych príslušníkov tretích krajín a osôb bez štátnej príslušnosti (článok 3 ods. 1 v spojení s článkom 7 ods. 1)

               —

               Vstupné a/alebo výstupné pečiatky/potvrdenia v cestovnom doklade dotknutej osoby,

               —

               platné víza a/alebo povolenie na pobyt vydané požiadaným štátom.

         PRÍLOHA IV
   Spoločný zoznam dokladov, ktoré sa považujú za dôkazné prostriedky na začatie vyšetrovaní na readmisiu štátnych príslušníkov tretích krajín a osôb bez štátnej príslušnosti (článok 3 v spojení s článkom 7 ods. 2)

               —

               Úradné vyhlásenia, najmä vyhlásenia príslušníkov hraničného orgánu a iného úradníka alebo skutočných svedkov (napr. zamestnancov letiska), ktorí môžu dosvedčiť, že dotknutá osoba prekročila hranicu,

               —

               opis miesta a okolností, za ktorých bola príslušná osoba zadržaná po vstupe na územie žiadajúceho štátu vypracovaný príslušnými orgánmi žiadajúceho štátu,

               —

               informácie týkajúce sa totožnosti a/alebo pobytu osoby, ktoré poskytla medzinárodná organizácia (napr. UNHCR),

               —

               výpovede/potvrdenie informácií získané od rodinných príslušníkov,

               —

               výpoveď dotknutej osoby,

               —

               lístky, ako aj potvrdenia a účty akéhokoľvek druhu (napr. hotelové účty, karty dosvedčujúce návštevu lekára/zubára, vstupné preukazy do verejných/súkromných inštitúcií, atď.) s menom dotknutej osoby, ktoré jasne preukazujú, že dotknutá osoba sa zdržiavala na území požiadaného štátu,

               —

               lístky s menom dotknutej osoby a/alebo zoznamy cestujúcich leteckou alebo lodnou dopravou, ktoré dokazujú trasu na území požiadaného štátu;

               —

               informácie preukazujúce, že dotknutá osoba použila služby kuriéra alebo cestovnej kancelárie.

         PRÍLOHA V

   PRÍLOHA VI

   SPOLOČNÉ VYHLÁSENIE K ČLÁNKU 1 PÍSM. f)
   Na účely článku 1 písm. f) sa zmluvné strany dohodli, že povolenie na pobyt nezahŕňa dočasné povolenia na zotrvanie na ich územiach v súvislosti so spracovaním žiadosti o azyl alebo žiadosti o povolenie na pobyt.
   SPOLOČNÉ VYHLÁSENIE K ČLÁNKU 2 ODS. 1
   Zmluvné strany berú na vedomie, že podľa súčasného pakistanského zákona o štátnom občianstve z roku 1951 a pravidiel zavedených týmto zákonom sa občan Pakistanu nemôže vzdať svojho štátneho občianstva bez toho, aby získal alebo mu bol udelený platný doklad zabezpečujúci udelenie občianstva alebo štátnej príslušnosti v inom štáte.
   Zmluvné strany sa dohodli, že sa v prípade potreby navzájom poradia.
   SPOLOČNÉ VYHLÁSENIE K ČLÁNKU 3
   Pokiaľ ide o článok 3, zmluvné strany sa budú v zásade snažiť vrátiť akéhokoľvek štátneho príslušníka tretej krajiny alebo osobu bez štátnej príslušnosti, ktorá nespĺňa alebo prestala spĺňať platné podmienky na vstup, zdržiavanie sa alebo pobyt na území ktorejkoľvek zo zmluvných strán, späť do ich krajiny pôvodu.
   SPOLOČNÉ VYHLÁSENIE K ČLÁNKU 3 ODS. 1 PÍSM. b)
   Zmluvné strany sa dohodli, že obyčajný tranzitný pobyt v tretej krajine počas leteckej prepravy sa v zmysle týchto ustanovení nechápe tak, že osoba „medzitým vstúpila do inej krajiny“.
   SPOLOČNÉ VYHLÁSENIE K ČLÁNKU 8 ODS. 2
   Zmluvné strany sa dohodli, že pokiaľ ide o žiadosti o readmisiu predložené členskými štátmi, ktorých vnútroštátne právne predpisy stanovujú maximálnu lehotu zadržania kratšiu ako 30 dní alebo rovnú 30 dňom, lehota 30 kalendárnych dní uvedená v článku 8 ods. 2 zahŕňa v prípade kladnej odpovede na žiadosť o readmisiu vydanie cestovného dokladu potrebného na jej readmisiu podľa článku 2 ods. 2 a článku 3 ods. 4 dohody.
   SPOLOČNÉ VYHLÁSENIE MEDZI EURÓPSKOU KOMISIOU A PAKISTANOM K LEGÁLNEJ MIGRÁCII
   V súlade so záujmom Pakistanu o využívanie možností legálnej migrácie, ktoré existujú v členských štátoch Európskej únie, sa zmluvné strany dohodli, že uplatňovanie tejto dohody bude slúžiť ako odporúčanie jednotlivým členským štátom, aby pakistanským občanom poskytli možnosti legálnej migrácie. V tejto súvislosti Európska komisia vyzýva členské štáty, aby sa na základe svojich vnútroštátnych právnych predpisov zapojili do rokovaní s Pakistanom o možnostiach legálnej migrácie pakistanských občanov.
   SPOLOČNÉ VYHLÁSENIE O TECHNICKEJ POMOCI
   Zmluvné strany sa zaväzujú vykonávať túto dohodu na základe spoločnej zodpovednosti a vyváženého partnerstva v duchu solidarity, pokiaľ ide o riadenie migračných tokov medzi Európskou úniou a Pakistanom.
   V tejto súvislosti bude Európska únia podporovať Pakistan prostredníctvom programov pomoci Spoločenstva, najmä programu Aeneas, vo vykonávaní všetkých zložiek tejto dohody vrátane podpory zameranej na presídlenie a blaho prijatých osôb.
   Takáto podpora sa môže v zásade vzťahovať aj na podporu prepojení medzi migráciou a rozvojom, organizovanie a podporu legálnej ekonomickej migrácie, riadenie nelegálnej migrácie a ochranu migrantov pred vykorisťovaním a vylúčením.
   SPOLOČNÉ VYHLÁSENIE TÝKAJÚCE SA DÁNSKA
   Zmluvné strany berú na vedomie, že táto dohoda sa nevzťahuje na územie Dánskeho kráľovstva ani na štátnych príslušníkov Dánskeho kráľovstva. Za týchto okolností je vhodné, aby Pakistan a Dánsko uzatvorili readmisnú dohodu za rovnakých podmienok, aké boli dohodnuté v tejto dohode.
   SPOLOČNÉ VYHLÁSENIE TÝKAJÚCE SA ISLANDU A NÓRSKA
   Zmluvné strany berú na vedomie úzky vzťah medzi Európskym spoločenstvom a Islandom a Nórskom, najmä na základe dohody z 18. mája 1999 o pridružení týchto krajín k vykonávaniu, uplatňovaniu a vývoju schengenského acquis. Za týchto okolností je vhodné, aby Pakistan uzatvoril readmisnú dohodu s Islandom a Nórskom za rovnakých podmienok, aké boli dohodnuté v tejto dohode.
   SPOLOČNÉ VYHLÁSENIE O KOMPLEXNOM DIALÓGU O RIADENÍ MIGRÁCIE
   Zmluvné strany sa zaviazali zapojiť sa do komplexného dialógu o riadení migrácie v rámci spoločnej komisie, ktorá sa má zriadiť na základe dohody medzi ES a Pakistanom o spolupráci tretej generácie. Do tohto dialógu budú zahrnuté otázky vízovej politiky s cieľom uľahčiť kontakty medzi ľuďmi.


title: 2013/332/EÚ: Rozhodnutie Rady z  10. júna 2013 o uzavretí Protokolu o vykonávaní Alpského dohovoru z roku 1991 v oblasti dopravy v mene Európskej únie (Protokol o doprave)

text:
               28.6.2013

               SK

               Úradný vestník Európskej únie

               L 177/13

         ROZHODNUTIE RADY
   z 10. júna 2013
   o uzavretí Protokolu o vykonávaní Alpského dohovoru z roku 1991 v oblasti dopravy v mene Európskej únie (Protokol o doprave)
   (2013/332/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 91 v spojení s článkom 218 ods. 6 písm. a) bodom v) a článkom 218 ods.8 prvým odsekom,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Dohovor o ochrane Álp (Alpský dohovor) bol uzavretý Radou v mene Európskeho spoločenstva rozhodnutím 96/191/ES (2).

               (2)

               Rada v rozhodnutí 2007/799/ES (3) rozhodla v mene Spoločenstva o podpísaní Protokolu o vykonávaní Alpského dohovoru z roku 1991 v oblasti dopravy (Protokol o doprave).

               (3)

               Protokol o doprave je dôležitým krokom pri vykonávaní Alpského dohovoru a Únia sa zaviazala plniť ciele uvedeného dohovoru.

               (4)

               Hospodárske, sociálne a ekologické problémy alpskej oblasti, ktoré sa neobmedzujú na územie jedného štátu, zostávajú hlavnou úlohou, ktorú je v tejto veľmi citlivej oblasti potrebné riešiť.

               (5)

               Protokol o doprave predstavuje rámec založený na zásadách opatrnosti a prevencie a zásade „znečisťovateľ platí“ na zabezpečenie trvalo udržateľnej mobility a ochrany životného prostredia vo vzťahu ku všetkým druhom dopravy v alpskej oblasti podľa článku 2 Alpského dohovoru.

               (6)

               Ustanovenia Protokolu o doprave sú v súlade so spoločnou dopravnou politikou Únie a plne podporujú prístup Komisie „Doprava šetrnejšia k životnému prostrediu“ prijatý v roku 2008.

               (7)

               Ratifikácia Protokolu o doprave by posilnila cezhraničnú spoluprácu s tými krajinami, ktoré nie sú členmi Únie, konkrétne s Lichtenštajnskom, Monakom a Švajčiarskom, čo by pomohlo zabezpečiť, aby sa na cieľoch Únie podieľali regionálni partneri a aby sa takéto iniciatívy vzťahovali na celú alpskú oblasť.

               (8)

               Protokol o doprave by sa mal preto schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Protokol o vykonávaní Alpského dohovoru z roku 1991v oblasti dopravy (Protokol o doprave) (4).
   Článok 2
   Týmto sa predseda Rady poveruje určiť osobu(-y) splnomocnenú(-é), aby uložila(-i) v mene Únie listinu o schválení u Rakúskej republiky v súlade s článkom 24 Protokolu o doprave a vykonať toto vyhlásenie:

      „V dôsledku nadobudnutia platnosti Lisabonskej zmluvy 1. decembra 2009, Európska únia nahradila Európske spoločenstvo a stala sa jeho právnym nástupcom a od tohto dátumu vykonáva všetky a preberá všetky povinnosti Európskeho spoločenstva. Odkazy na „Európske spoločenstvo“ alebo „Spoločenstvo“ v texte protokolu preto v prípade potreby znejú ako odkazy na „Európsku úniu“.“.

   Článok 3
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      V Luxemburgu 10. júna 2013

            Za Radu

            predseda

         L. VARADKAR

      (1)  Ú. v. EÚ C 184 E, 8.7.2010, s. 183 a Ú. v. EÚ C 81 E, 15.3.2011, s. 1.

      (2)  Ú. v. ES L 61, 12.3.1996, s. 31.

      (3)  Ú. v. EÚ L 323, 8.12.2007, s. 13.

      (4)  Protokol bol uverejnený v Ú. v. EÚ L 323, 8.12.2007, s. 15 spolu s rozhodnutím o podpise.


title: 2007/41/ES: Rozhodnutie Rady z  22. januára 2007 , ktorým sa vymenúvajú traja švédski členovia a dvaja švédski náhradníci Výboru regiónov

text:
               25.1.2007

               SK

               Úradný vestník Európskej únie

               L 18/10

      ROZHODNUTIE RADY

   z 22. januára 2007,
   ktorým sa vymenúvajú traja švédski členovia a dvaja švédski náhradníci Výboru regiónov
   (2007/41/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh švédskej vlády,
   keďže:

               (1)

               Dňa 24. januára 2006 Rada prijala rozhodnutie 2006/116/ES (1), ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010.

               (2)

               V dôsledku úmrtia Andersa GUSTÂVA a skončenia funkčného obdobia Catariny TARRAS-WAHLBERGOVEJ a Alda ISKRU sa uvoľnili tri miesta členov Výboru regiónov. V dôsledku skončenia funkčného obdobia Catariny SEGERSTEN-LARSSONOVEJ a Christiny TALLBERGOVEJ sa vo výbore uvoľnili dve miesta náhradníkov,

         ROZHODLA TAKTO:
   Článok 1
   Do Výboru regiónov sa na zvyšný čas funkčného obdobia, ktoré trvá do 25. januára 2010, vymenúvajú:

               a)

               za členov:

                           —

                           Chris HEISTER, ledamot i landstingsfullmäktige i Stockholms läns landsting, namiesto Andersa GUSTÂVA,

                           —

                           Lisbeth RYDEFJÄRD, ledamot i landstingsstyrelsen, Jönköpings läns landsting, namiesto Alda ISKRU,

                           —

                           Catarina TARRAS-WAHLBERG, ledamot i kommunfullmäktige, Stockholms kommun (na nové funkčné obdobie);

               b)

               za náhradníkov:

                           —

                           Catarina SEGERSTEN-LARSSON, ledamot i landstingsfullmäktige, Värmlands läns landsting (na nové funkčné obdobie),

                           —

                           Christina TALLBERG, ledamot i kommunfullmäktige, Tyresö kommun (na nové funkčné obdobie).

         Článok 2
   Toto rozhodnutie nadobúda účinnosť dňom jeho prijatia.

      V Bruseli 22. januára 2007

            Za Radu

            predseda

         F.-W. STEINMEIER

      (1)  Ú. v. EÚ L 56, 25.2.2006, s. 75.


title: Rozhodnutie Stáleho výboru štátov EZVO č. 1/2010/SC z  28. januára 2010 o zriadení Dočasného výboru pre finančný mechanizmus EHP na obdobie rokov 2009 – 2014

text:
               4.3.2010

               SK

               Úradný vestník Európskej únie

               L 53/19

         ROZHODNUTIE STÁLEHO VÝBORU ŠTÁTOV EZVO
   č. 1/2010/SC
   z 28. januára 2010
   o zriadení Dočasného výboru pre finančný mechanizmus EHP na obdobie rokov 2009 – 2014
   STÁLY VÝBOR ŠTÁTOV EZVO,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len Dohoda o EHP,
   so zreteľom na dohodu, ktorej uzavretím sa vytvorí nový finančný mechanizmus EHP na obdobie rokov 2009 – 2014,
   berúc do úvahy dohodu medzi Nórskym kráľovstvom a Európskym spoločenstvom o vytvorení nórskeho finančného mechanizmu na obdobie rokov 2009 – 2014,
   ROZHODOL TAKTO:
   Článok 1
   1.   Týmto sa zriaďuje Dočasný výbor pre finančný mechanizmus EHP na obdobie rokov 2009 – 2014, ďalej len dočasný výbor, ktorý by mal začať činnosť čo najskôr.
   2.   Dočasný výbor poskytuje štátom EZVO pomoc pri prípravách na vykonávanie finančného mechanizmu EHP na obdobie rokov 2009 – 2014.
   3.   Dočasný výbor podáva správy stálemu výboru.
   4.   Dočasnému výboru môžu pomáhať misie štátov EZVO, ktoré sú členmi EHP, v rámci EÚ.
   5.   Dočasný výbor sa v deň nadobudnutia platnosti alebo v deň predbežného vykonávania právneho aktu, ktorým sa zriaďuje finančný mechanizmus EHP na obdobie rokov 2009 – 2014, nahradí Výborom pre finančný mechanizmus EHP na obdobie rokov 2009 – 2014.
   6.   Dočasný výbor prerokúva a hodnotí možnú koordináciu medzi finančným mechanizmom EHP a nórskym finančným mechanizmom.
   7.   Dočasný výbor vymenúva predsedu, ktorého schvaľuje stály výbor.
   Článok 2
   Toto rozhodnutie nadobúda účinnosť bezodkladne.
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

      V Bruseli 28. januára 2010

            Za stály výbor

            predseda

         J. N. V. knieža Nikolaus von LIECHTENSTEIN

            generálny tajomník

         Kåre BRYN


               23.3.2017

               SK

               Úradný vestník Európskej únie

               L 78/63

         ROZHODNUTIE RADY (EÚ) 2017/546
   z 21. marca 2017,
   ktorým sa vymenúvajú členka a náhradník Výboru regiónov navrhnutí Spolkovou republikou Nemecko
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh nemeckej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Helmutha MARKOVA sa uvoľnilo miesto člena Výboru regiónov,

               (3)

               V dôsledku vymenovania pani Anne QUARTOVEJ za členku Výboru regiónov sa uvoľnilo miesto náhradníka,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa do Výboru regiónov vymenúvajú:

               a)

               za členku:

                           —

                           pani Anne QUARTOVÁ, Staatssekretärin für Europa und Verbraucherschutz, Ministerium der Justiz und für Europa und Verbraucherschutz des Landes Brandenburg,

                     a

               b)

               za náhradníka

                           —

                           pán Stefan LUDWIG, Mitglied der Landesregierung Brandenburg, Minister der Justiz und für Europa und Verbraucherschutz des Landes Brandenburg.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 21. marca 2017

            Za Radu

            predseda

         E. SCICLUNA

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: 2006/814/ES: Rozhodnutie Európskeho parlamentu z  27. apríla 2006 o absolutóriu na plnenie všeobecného rozpočtu Európskej únie za rozpočtový rok 2004, Oddiel IV – Európsky hospodársky a sociálny výbor

text:
               6.12.2006

               SK

               Úradný vestník Európskej únie

               L 340/40

         ROZHODNUTIE EURÓPSKEHO PARLAMENTU
   z 27. apríla 2006
   o absolutóriu na plnenie všeobecného rozpočtu Európskej únie za rozpočtový rok 2004, Oddiel IV – Európsky hospodársky a sociálny výbor
   (2006/814/ES)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2004 (1),

               —

               so zreteľom na konečnú ročnú účtovnú závierku Európskych spoločenstiev za rozpočtový rok 2004, zväzok III (N6-0027/2005 – C6-0362/2005),

               —

               so zreteľom na výročnú správu Dvora audítorov za rozpočtový rok 2004 spolu s odpoveďami kontrolovaných inštitúcií (2),

               —

               so zreteľom na vyhlásenie o vierohodnosti vedenia účtov a o zákonnosti a riadnosti príslušných operácií, ktoré poskytuje Dvor audítorov podľa článku 248 Zmluvy o ES (3),

               —

               so zreteľom na odporúčanie Rady zo 14. marca 2006 (5971/2006 – C6-0092/2006),

               —

               so zreteľom na článok 272 ods. 10 a články 275 a 276 Zmluvy o ES,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho články 50, 86, 145, 146 a 147,

               —

               so zreteľom na nariadenie z 21. decembra 1977 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu (A6-0114/2006),

               1.

               udeľuje generálnemu tajomníkovi Európskeho hospodárskeho a sociálneho výboru absolutórium na plnenie rozpočtu za rozpočtový rok 2004;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov, Európskemu hospodárskemu a sociálnemu výboru, Výboru regiónov, Európskemu ombudsmanovi a Európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

         Josep BORRELL FONTELLES

            predseda

         Julian PRIESTLEY

            generálny tajomník

      (1)  Ú. v. EÚ L 53, 23.2.2004.

      (2)  Ú. v. EÚ C 301, 30.11.2005, s. 1.

      (3)  Ú. v. EÚ C 301, 30.11.2005, s. 9.

      (4)  Ú. v. ES L 248, 16.9.2002, s. 1.

      (5)  Ú. v. ES L 356, 31.12.1977, s. 1.
    ---documentbreak---

               6.12.2006

               SK

               Úradný vestník Európskej únie

               L 340/41

         UZNESENIE EURÓPSKEHO PARLAMENTU
   s poznámkami, ktoré sú súčasťou rozhodnutia o absolutóriu na plnenie všeobecného rozpočtu Európskej únie za rozpočtový rok 2004, Oddiel VI – Európsky hospodársky a sociálny výbor
   Európsky parlament,

               —

               so zreteľom na všeobecný rozpočet Európskej únie na rozpočtový rok 2004 (1),

               —

               so zreteľom na konečnú ročnú účtovnú závierku Európskych spoločenstiev za rozpočtový rok 2004, zväzok III (N6-0027/2005 – C6-0362/2005),

               —

               so zreteľom na výročnú správu Dvora audítorov za rozpočtový rok 2004 spolu s odpoveďami kontrolovaných inštitúcií (2),

               —

               so zreteľom na vyhlásenie o vierohodnosti vedenia účtov a o zákonnosti a riadnosti príslušných operácií, ktoré poskytuje Dvor audítorov podľa článku 248 Zmluvy o ES (3),

               —

               so zreteľom na odporúčanie Rady zo 14. marca 2006 (5971/2006 – C6-0092/2006),

               —

               so zreteľom na článok 272 ods. 10 a články 275 a 276 Zmluvy o ES,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho články 50, 86, 145, 146 a 147,

               —

               so zreteľom na nariadenie z 21. decembra 1977 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na článok 71 a prílohu V rokovacieho poriadku,

               —

               so zreteľom na správu Výboru pre kontrolu rozpočtu (A6-0114/2006),

               1.

               berie na vedomie, že v roku 2004 Európsky hospodársky a sociálny výbor (EHSV) spravoval rozpočet vo výške 103 000 000 EUR a miera plnenia rozpočtu bola 88,56 % (2003: 98,12 %);

               2.

               berie na vedomie, ako je stanovené v bode 9.23 výročnej správy Dvora audítorov, že normy vnútornej kontroly boli schválené v júli 2004, avšak doteraz neboli prijaté všetky opatrenia potrebné na dosiahnutie plného súladu s týmito normami;

               3.

               berie na vedomie, v súvislosti so zisteniami Dvora audítorov v bode 9.7 jeho výročnej správy týkajúcimi sa prevodu časti platu zamestnancov pri uplatnení opraveného koeficientu, veľký počet prípadov, ktoré neboli podložené primeranými dôkazmi práv úradníkov na požadované prevody; berie na vedomie, že podľa informácií EHSV boli v roku 2005 prijaté nápravné opatrenia;

               4.

               pripomína, že záruky EHSV z roku 2004 o tom, že nedošlo k žiadnym ďalším nezrovnalostiam v súvislosti s úhradou cestovných nákladov členov (6); poukazuje na skutočnosť, že Dvor audítorov vo svojej výročnej správe za rozpočtový rok 2003 z novembra 2004 aj napriek tomu uviedol tri prípady, v ktorých výška príspevkov na cestovanie uhradených členom EHSV bola dvakrát vyššia ako suma uvedená v samotných pravidlách výboru; berie na vedomie, že belgická prokuratúra začala formálne vyšetrovanie na základe presvedčivého dôkazu, ktorý predložil OLAF, o tom, že počas šiestich rokov bolo členovi EHSV neoprávnene vyplatených až 45 000 EUR; uvedomuje si, že EHSV rozhodol o zbavení imunity daného člena a že sa očakáva, že príslušný belgický súd v tejto súvislosti vynesie rozsudok do konca roku 2006;

               5.

               berie na vedomie, že v roku 2004 EHSV zmenil svoje vnútorné pravidlá s cieľom určiť podpredsedu zodpovedného za rozpočtové záležitosti a vzťahy s Európskym parlamentom;

               6.

               víta skutočnosť, že EHSV predložil výročnú správu o činnosti obsahujúcu správu, ktorú vypracoval vnútorný audítor, ako aj vyhlásenie o vierohodnosti, ktoré predložil povoľujúci úradník menovaný delegovaním;

               7.

               berie na vedomie výhrady generálneho tajomníka EHSC v súvislosti so zabezpečením výpočtov platov v rozpočtovom roku 2004 prostredníctvom novej aplikácie na výpočet platov (NAP), ako sa uvádza aj v bode 9.5 správy Dvora audítorov;

               8.

               na základe výročnej správy o činnosti upozorňuje na tieto zistenia:

                           —

                           zvýšenie počtu členov z 222 na 317 (nárast o 42,79 %) po rozšírení 1. mája 2004;

                           —

                           uzatvorenie a nahradenie platobného miesta pre poskytovanie záloh od 1. januára 2004 priamym spracovávaním platobných príkazov počítačovým programom Si2;

                           —

                           nárast požiadaviek na preklad o 33,5 % v porovnaní s rokom 2003;

                           —

                           zvýšenie počtu zasadnutí o 35 %;

                           —

                           problémy s NAP, ako aj v rámci prijímania všetkých zamestnancov potrebných v roku 2004;

               9.

               konštatuje, že okrem svojho sťahovania do nedávno dokončenej budovy Belliard, má EHSV spolu s Výborom regiónov program správy nehnuteľností, ktorý obsahuje štyri ďalšie budovy (Belliard 68, Belliard 96, Trèves a Remorqueur), a vzhľadom na budúce rozširovanie bude požadovať ďalšie kancelárske priestory;

               10.

               očakáva audit Dvora audítorov v súvislosti s konaním o zakúpení a renovácii všetkých budov, ktoré využívajú spoločne Výbor regiónov a EHSV, vrátane budov Belliard I a II; domnieva sa, že by sa mal vykonať audit aj v súvislosti s renováciou budovy Montoyer; upozorňuje, že prenájmom budov by sa značne znížilo riziko, ktoré hrozí malým inštitúciám, a že takéto riešenie by sa malo brať do úvahy ako seriózna alternatíva pre budúce stavebné projekty; schvaľuje skutočnosť, že vedúci oddelenia pre infraštruktúru zmenil v dôsledku politiky týkajúcej sa citlivých funkcií pozíciu a že v súčasnosti prebieha nové výberové konanie na obsadenie tohto miesta;

               11.

               víta skutočnosť, že výročná správa o činnosti obsahuje výsledky ex-post kontrol v súlade s článkom 52 nariadenia Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (7), v ktorom sa uvádza:
               „Výsledok ex-post kontrol sa spolu s ďalšími informáciami uvedie vo výročnej správe o činnosti, ktorú svojej inštitúcii predloží povoľujúci úradník menovaný delegovaním“;

               12.

               je presvedčený, že v tejto súvislosti by EHSV mohol byť dobrým príkladom aj pre ostatné inštitúcie.

      (1)  Ú. v. EÚ L 53, 23.2.2004.

      (2)  Ú. v. EÚ C 301, 30.11.2005, s. 1.

      (3)  Ú. v. EÚ C 301, 30.11.2005, s. 9.

      (4)  Ú. v. ES L 248, 16.9.2002, s. 1.

      (5)  Ú. v. ES L 356, 31.12.1977, s. 1.

      (6)  Pozri odsek 3 uznesenia Európskeho parlamentu, ktoré obsahuje poznámky k rozhodnutiu o absolutóriu na plnenie všeobecného rozpočtu Európskej únie za rozpočtový rok 2002, Oddiel VI – Európsky hospodársky a sociálny výbor (Ú. v. EÚ C 104, 30.4.2004, s. 698).

      (7)  Ú. v. ES L 357, 31.12.2002, s. 1. Nariadenie zmenené a doplnené nariadením (ES, Euratom) č. 1261/2005 (Ú. v. EÚ L 201, 2.8.2005, s. 3).


title: Rozhodnutie Dozorného orgánu EZVO č. 365/06/COL z  29. novembra 2006 , ktorým sa šesťdesiatykrát menia a dopĺňajú procesnoprávne a hmotnoprávne pravidlá v oblasti štátnej pomoci

text:
               28.6.2007

               SK

               Úradný vestník Európskej únie

               L 166/28

      ROZHODNUTIE DOZORNÉHO ORGÁNU EZVO
   č. 365/06/COL
   z 29. novembra 2006,
   ktorým sa šesťdesiatykrát menia a dopĺňajú procesnoprávne a hmotnoprávne pravidlá v oblasti štátnej pomoci
   DOZORNÝ ORGÁN EZVO,
   SO ZRETEĽOM NA Dohodu o Európskom hospodárskom priestore (1), a najmä na jej články 61 až 63 a jej protokol 26,
   SO ZRETEĽOM NA Dohodu medzi štátmi EZVO o zriadení Dozorného orgánu a súdneho dvora (2), a najmä na jej článok 24, článok 5 ods. 2 písm. b) a článok 1 v časti I jej protokolu 3,
   KEĎŽE podľa článku 24 Dohody o dozore a súde Dozorný orgán EZVO uvedie do platnosti ustanovenia Dohody o EHP týkajúce sa štátnej pomoci,
   KEĎŽE podľa článku 5 ods. 2 písm. b) Dohody o dozore a súde Dozorný orgán EZVO vydáva oznámenia alebo usmernenia o otázkach, ktorými sa zaoberá Dohoda o EHP, pokiaľ to táto dohoda alebo Dohoda o dozore a súde výslovne ustanovuje, alebo pokiaľ to Dozorný orgán EZVO pokladá za potrebné,
   PRIPOMÍNAJÚC procesnoprávne a hmotnoprávne pravidlá v oblasti štátnej pomoci (3) prijaté 19. januára 1994 Dozorným orgánom EZVO (4),
   KEĎŽE dňa 24. októbra 2006 sa Komisia Európskych spoločenstiev rozhodla predĺžiť platnosť rámcovej úpravy štátnej pomoci pre lodné staviteľstvo do 31. decembra 2008 (5),
   KEĎŽE toto oznámenie má význam aj pre Európsky hospodársky priestor,
   KEĎŽE jednotné uplatňovanie pravidiel štátnej pomoci EHP sa má zabezpečiť v rámci celého Európskeho hospodárskeho priestoru,
   KEĎŽE v súlade s bodom II v položke „VŠEOBECNÉ“ na konci prílohy XV k Dohode o EHP má Dozorný orgán EZVO prijať po konzultácii s Komisiou akty, ktoré zodpovedajú aktom prijatým Európskou komisiou,
   PO konzultácii s Európskou komisiou,
   PRIPOMÍNAJÚC, že Dozorný orgán EZVO konzultoval túto problematiku so štátmi EZVO listom z 27. októbra 2006,
   PRIJAL TOTO ROZHODNUTIE:

               1.

               Platnosť kapitoly 24B Usmernení o štátnej pomoci, štátna pomoc pre lodné staviteľstvo sa predlžuje do 31. decembra 2008. Pôvodný odsek 31 v časti 24B.7 kapitoly 24B Usmernení o štátnej pomoci sa nahrádza novým odsekom 31, ktorý znie takto:
               „Táto rámcová úprava sa bude uplatňovať od 1. januára 2004 a najdlhšie do 31. decembra 2008. Dozorný orgán ju môže počas tohto obdobia preskúmať.“

               2.

               Prvá poznámka pod čiarou kapitoly 24B Usmernení o štátnej pomoci sa nahrádza takto:
               „Táto kapitola zodpovedá rámcovej úprave štátnej pomoci Spoločenstva pre lodné staviteľstvo (Ú. v. EÚ C 317, 30.12.2003, s. 11), v znení zmien a doplnení prijatých Komisiou dňa 24. októbra 2006 (Ú. v. EÚ C 260, 28.10.2006, s. 7).“

               3.

               Keďže nariadenie Rady (ES) č. 1177/2002 z 27. júna 2002 o dočasných ochranných opatreniach v sektore stavby lodí (6) stratilo účinnosť 31. marca 2005, odkazy na toto nariadenie v kapitole 24B Usmernení o štátnej pomoci už nie sú relevantné. Preto s účinnosťou od 1. januára 2007 Dozorný orgán nebude naďalej uplatňovať bod 9 a bod 12 e) kapitoly 24B.

               4.

               Štáty EZVO sú informované prostredníctvom listu spolu s kópiou tohto rozhodnutia.

               5.

               Európskej komisii sa informácie poskytnú v súlade s písm. d) protokolu 27 k Dohode o EHP prostredníctvom kópie tohto rozhodnutia.

               6.

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

      V Bruseli 29. novembra 2006

            Za Dozorný orgán EZVO

         Bjørn T. GRYDELAND

            predseda

         Kristján A. STEFÁNSSON

            člen kolégia

      (1)  Ďalej len „Dohoda o EHP“.

      (2)  Ďalej len „Dohoda o dozore a súde“.

      (3)  Ďalej len „Usmernenia o štátnej pomoci“.

      (4)  Pôvodne uverejnené v Ú. v. ES L 231, 3.9.1994 a v dodatku EHP č. 32 z toho istého dňa, naposledy zmenené a doplnené rozhodnutím z 5. októbra 2006.

      (5)  Oznámenie Komisie o predĺžení platnosti rámcovej úpravy štátnej pomoci pre lodné staviteľstvo (Ú. v. EÚ C 260, 28.10.2006, s. 7).

      (6)  Ú. v. EÚ L 172, 2.7.2002, s. 1. Nariadenie v znení zmien a doplnení nariadenia (ES) č. 502/2004 (Ú. v. EÚ L 81, 19.3.2004, s. 6), začlenené do Dohody o EHP rozhodnutiami Spoločného výboru EHP č. 170/2002 a č. 80/2004.


title: 2012/610/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Spoločného podniku pre palivové články a vodík za rozpočtový rok 2010

text:
               17.10.2012

               SK

               Úradný vestník Európskej únie

               L 286/328

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Spoločného podniku pre palivové články a vodík za rozpočtový rok 2010
   (2012/610/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Spoločného podniku pre palivové články a vodík za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky spoločného podniku pre palivové články a vodík za rozpočtový rok 2010 spolu s odpoveďami spoločného podniku (1),

               —

               so zreteľom na odporúčanie Rady z 21. februára 2012 (06086/2012 – C7-0050/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 521/2008 z 30. mája 2008, ktorým sa zakladá Spoločný podnik pre palivové články a vodík (3),

               —

               so zreteľom na nariadenie Rady (EÚ) č. 1183/2011 zo 14. novembra 2011, ktorým sa mení a dopĺňa nariadenie (ES) č. 521/2008, ktorým sa zakladá Spoločný podnik pre palivové články a vodík (4),

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0110/2012),

               1.

               udeľuje výkonnému riaditeľovi Spoločného podniku pre palivové články a vodík absolutórium za plnenie rozpočtu Spoločného podniku za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Spoločného podniku pre palivové články a vodík, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 368, 16.12.2011, s. 40.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 153, 12.6.2008, s. 1.

      (4)  Ú. v. EÚ L 302, 19.11.2011, s. 3.

      (5)  Ú. v. ES L 357, 31.12.2002, s. 72.
    ---documentbreak---

               17.10.2012

               SK

               Úradný vestník Európskej únie

               L 286/329

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Spoločného podniku pre palivové články a vodík za rozpočtový rok 2010
   EURÓPSKY PARLAMENT,

               —

               so zreteľom na konečnú ročnú účtovnú závierku Spoločného podniku pre palivové články a vodík za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Spoločného podniku pre palivové články a vodík za rozpočtový rok 2010 spolu s odpoveďami spoločného podniku (1),

               —

               so zreteľom na odporúčanie Rady z 21. februára 2012 (06086/2012 – C7-0050/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 521/2008 z 30. mája 2008, ktorým sa zakladá Spoločný podnik pre palivové články a vodík (3),

               —

               so zreteľom na nariadenie Rady (EÚ) č. 1183/2011 zo 14. novembra 2011, ktorým sa mení a dopĺňa nariadenie (ES) č. 521/2008, ktorým sa zakladá Spoločný podnik pre palivové články a vodík (4),

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0110/2012),

               A.

               keďže Spoločný podnik pre palivové články a vodík (ďalej len „spoločný podnik“) bol založený v máji 2008 na obdobie do 31. decembra 2017, aby sa zameral na vývoj trhových aplikácií, a tým uľahčoval dodatočné úsilie priemyslu o rýchle zavedenie technológie palivových článkov a vodíkovej technológie do praxe;

               B.

               keďže spoločný podnik získal finančnú autonómiu až v novembri 2010;

               C.

               keďže Dvor audítorov vyhlásil, že získal primeranú istotu o tom, že účtovná závierka spoločného podniku za rozpočtový rok 2010 je spoľahlivá a že príslušné operácie sú zákonné a správne;

               D.

               keďže zakladajúcimi členmi spoločného podniku sú Únia zastúpená Komisiou a Európske priemyselné zoskupenie pre spoločnú technologickú iniciatívu pre palivové články a vodík (priemyselné zoskupenie);

               E.

               keďže maximálna výška príspevku Únie pre spoločný podnik na celé obdobie je 470 000 000 EUR, pričom tento príspevok sa uhradí z rozpočtu siedmeho rámcového programu pre výskum;

               F.

               keďže za rozpočtový rok 2010 rozpočet spoločného podniku predstavoval 97 400 000 EUR,

      Rozpočtové a finančné hospodárenie

               1.

               konštatuje na základe konečnej ročnej účtovnej závierky spoločného podniku za rozpočtový rok 2010, že jeho rozpočet spravovalo od 1. januára 2010 do 14. novembra 2010 GR RTD; berie na vedomie, že spoločný podnik sa stal autonómnym 15. novembra 2010;

               2.

               konštatuje na základe konečnej ročnej účtovnej závierky, že spoločný podnik urobil v roku 2010 dve zmeny v rozpočte; berie na vedomie najmä, že:

                           —

                           prvá zmena rozpočtu bola zameraná na reštrukturalizáciu výdavkových položiek v súlade s potrebami spoločného podniku a na prerozdelenie príjmov, pričom sa zohľadnilo neskoré nadobudnutie autonómie spoločného podniku v roku 2010,

                           —

                           druhou zmenou rozpočtu bolo zlúčenie dvoch príjmových položiek na základe žiadosti Komisie;

               3.

               konštatuje na základe konečnej ročnej účtovnej závierky, že výkonný riaditeľ schválil v roku 2010 tri rozpočtové presuny, ktoré celkovo predstavujú 0,11 % platobných prostriedkov na rok 2010;

               4.

               konštatuje, že podľa konečnej ročnej účtovnej závierky miera plnenia rozpočtu spoločného podniku v roku 2010 dosiahla 99,01 %, pokiaľ ide o viazané rozpočtové prostriedky, a 88,7 %, pokiaľ ide o platobné rozpočtové prostriedky; berie na vedomie najmä:

                           —

                           nízku mieru čerpania rozpočtových prostriedkov na zamestnancov, t. j. 19,14 % v prípade viazaných rozpočtových prostriedkov a 13,63 % v prípade platobných rozpočtových prostriedkov, čo je najmä dôsledkom oneskorenia v nábore zamestnancov,

                           —

                           nízku mieru čerpania platobných rozpočtových prostriedkov súvisiacich s infraštruktúrou, t. j. 15,39 %, čo súvisí s tým, že spoločný podnik neskoro získal autonómiu;

                     žiada spoločný podnik, aby orgánu udeľujúcemu absolutórium vysvetlil oneskorenie v nábore zamestnancov; okrem toho naliehavo žiada spoločný podnik, aby informoval orgán udeľujúci absolutórium o opatreniach prijatých a vykonaných s cieľom napraviť situáciu a umožniť vyššiu mieru plnenia rozpočtu, pokiaľ ide o viazané aj platobné rozpočtové prostriedky;

               5.

               konštatuje, že všetky operačné platby príjemcom za rok 2010 boli vykonané v posledných šiestich týždňoch roka 2010;

      Systémy vnútornej kontroly

               6.

               vyzýva spoločný podnik a najmä jeho účtovníka, aby v súlade s rozpočtovými pravidlami sformalizoval a potvrdil príslušné podnikové postupy;

               7.

               berie na vedomie zistenie Dvora audítorov, že spoločný podnik má úroveň správy a postupov v oblasti IT primeranú svojej veľkosti a poslaniu; zdôrazňuje však, že oficiálne potvrdenie politík a postupov cyklu strategického plánovania v oblasti IT, triedenia údajov v súlade s požiadavkami dôvernosti a integrity a plánu na zabezpečenie pokračovania činnosti a plánu obnovy po havárii zaostáva; vyzýva spoločný podnik, aby napravil túto situáciu a poskytol o tom orgánu udeľujúcemu absolutórium aktualizovanú správu;

               8.

               pripomína, že spoločný podnik bol založený v máji 2008, ale samostatnú činnosť začal v novembri 2010; vyjadruje znepokojenie nad tým, že doteraz nebola vypracovaná metodika oceňovania vecných príspevkov, ktorá by bola v súlade s rozpočtovými pravidlami a vychádzala by z pravidiel účasti na siedmom rámcovom programe pre výskum; konštatuje, že podľa odpovede, ktorú spoločný podnik poskytol Dvoru audítorov, v druhom štvrťroku roku 2011 vypracoval metodiku, ktorú v novembri 2011 predložil správnej rade na schválenie; vyzýva spoločný podnik, aby pre orgán udeľujúci absolutórium aktualizoval informácie o najnovšom vývoji v súvislosti s prijatím a implementáciou tejto metodiky;

      Vnútorný audit

               9.

               berie na vedomie, že rozpočtové pravidlá spoločného podniku zatiaľ neboli zmenené a doplnené tak, aby zahrnuli ustanovenie o právomociach vnútorného audítora Komisie vo vzťahu k všeobecnému rozpočtu ako celku;

               10.

               konštatuje však, že Komisia a spoločný podnik prijali opatrenia, aby zabezpečili jasné vymedzenie príslušných operačných úloh Útvaru pre vnútorný audit Komisie a funkcie vnútorného auditu spoločného podniku;

      Výzva na predloženie návrhov a riadenie projektov

               11.

               konštatuje, že podľa svojej výročnej správy o činnosti spoločný podnik dokončil v priebehu roku 2009 výberové konanie v rámci výzvy na predloženie návrhov z roku 2009 a podpísal dohodu o udelení grantu na 28 projektov a že do konca roka 2010 boli uskutočnené prvé platby pre všetky projektové konzorciá s výnimkou jediného;

               12.

               na základe výročnej správy o činnosti konštatuje, že výzva na predloženie návrhov na rok 2010 bola uverejnená 18. júna 2010 a že finančný príspevok spoločného podniku na túto výzvu predstavoval 89 100 000 EUR; berie na vedomie, že pred uplynutím lehoty bolo podaných 71 návrhov, z ktorých 43 splnilo prahové hodnoty hodnotenia, a že v roku 2011 sa uskutočnili rokovania o zmluve;

               13.

               vyzýva spoločný podnik, aby orgánu udeľujúcemu absolutórium poskytol:

                           —

                           aktualizovanú správu o súčasnej situácii projektov v rámci výziev na predloženie návrhov na rok 2009, pokiaľ ide o platby a predbežné výsledky,

                           —

                           aktualizovanú správu o súčasnej situácii projektov v rámci výzvy na predloženie návrhov na rok 2010, pokiaľ ide o uzatváranie zmlúv a platby;

               14.

               uznáva, že hodnotenie výzvy na predloženie návrhov na rok 2010 vykonalo 32 nezávislých odborníkov a jeden predsedajúci a že dvaja nezávislí pozorovatelia sledovali, či hodnotenie prebieha spravodlivým, nestranným a dôverným spôsobom; vyzýva spoločný podnik, aby informoval orgán udeľujúci absolutórium o mechanizmoch overovania, ktoré využíva na zabezpečenie plnej nezávislosti odborníkov a pozorovateľov, a teda na zníženie rizika konfliktu záujmov počas vyhodnocovania ponúk;

      Chýbajúca dohoda o hostiteľskom štáte

               15.

               znova opakuje, že spoločný podnik by mal urýchlene uzavrieť hostiteľskú dohodu s Belgickom týkajúcu sa kancelárskych priestorov, výsad a imunít a inej podpory, ktorú poskytne Belgicko spoločnému podniku, ako sa stanovuje v jeho zakladajúcom nariadení (ES) č. 521/2008;

      Horizontálne poznámky týkajúce sa spoločných podnikov

               16.

               zdôrazňuje, že Komisia doteraz zriadila sedem spoločných podnikov podľa článku 187 Zmluvy o fungovaní Európskej únie; konštatuje, že šesť spoločných podnikov (IIL, ARTEMIS, ENIAC, Čisté nebo, FCH a ITER-F4E) pôsobí v oblasti výskumu v rámci GR RTD a GR INFSO Komisie a jeden, ktorého úlohou je vyvíjať nový systém riadenia letovej prevádzky (SESAR), pôsobí v oblasti dopravy a na jeho činnosť dohliada GR MOVE;

               17.

               konštatuje, že celková orientačná výška zdrojov potrebných pre spoločné podniky na obdobie ich existencie predstavuje 21 793 000 000 EUR;

               18.

               konštatuje, že celkový príspevok Únie potrebný pre spoločné podniky na obdobie ich existencie predstavuje 11 489 000 000 EUR;

               19.

               konštatuje, že celkový príspevok Únie do rozpočtu spoločných podnikov na rozpočtový rok 2010 predstavoval 505 000 000 EUR;

               20.

               vyzýva Európsku komisiu, aby orgánu udeľujúcemu absolutórium každoročne poskytla konsolidované informácie o celkovom ročnom financovaní jednotlivých spoločných podnikov zo všeobecného rozpočtu Únie s cieľom zabezpečiť transparentnosť a jasnosť v súvislosti s použitím prostriedkov Únie a obnoviť dôveru európskych daňových poplatníkov;

               21.

               víta iniciatívu spoločného podniku ARTEMIS zahŕňať informácie o sledovaní a revízii prebiehajúcich projektov do svojej výročnej správy o činnosti; domnieva sa, že to je postup, ktorý by mali nasledovať ostatné spoločné podniky;

               22.

               pripomína, že spoločné podniky sú verejno-súkromné partnerstvá a že v dôsledku toho sa verejné a súkromné záujmy prelínajú; zastáva názor, že za týchto okolností nemožno pravdepodobnosť konfliktu záujmov vylúčiť, ale naopak treba ju náležite riešiť; vyzýva preto spoločné podniky, aby orgán udeľujúci absolutórium informovali o mechanizmoch overovania, ktoré sú zavedené v ich príslušných štruktúrach s cieľom umožniť náležité riadenie a prevenciu vzniku konfliktu záujmov;

               23.

               konštatuje, že so zjavnou výnimkou spoločného podniku pre ITER a rozvoj energie jadrovej syntézy sú spoločné podniky pomerne malými subjektmi a sú geograficky koncentrované; domnieva sa preto, že by mali spájať svoje zdroje, ak to je možné;

               24.

               vyzýva Dvor audítorov, aby orgánu udeľujúcemu absolutórium poskytol informácie nadväzujúce na pripomienky, ktoré vyslovil v prípade každého spoločného podniku v príslušnej správe o overení ročnej účtovnej závierky za rozpočtový rok 2011;

               25.

               vyzýva Dvor audítorov, aby v primeranej lehote poskytol Európskemu parlamentu osobitnú správu o pridanej hodnote vytvorenia spoločných podnikov pre efektívne vykonávanie výskumu, technologického rozvoja a demonštračných programov v Únii; ďalej konštatuje, že uvedená správa by mala zahŕňať posúdenie účinnosti zriadenia spoločných podnikov.

      (1)  Ú. v. EÚ C 368, 16.12.2011, s. 40.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 153, 12.6.2008, s. 1.

      (4)  Ú. v. EÚ L 302, 19.11.2011, s. 3.

      (5)  Ú. v. ES L 357, 31.12.2002, s. 72.


title: Rozhodnutie Rady zo 17. mája 1999 o uzavretí Dohody s Islandskou republikou a Nórskym kráľovstvom týkajúcej sa budúceho pripojenia k implementácii, aplikácii a rozvoja schengenského acquis

text:
11/zv. 32           SK                               Úradný vestník Európskej únie                                                     3

31999D0439

L 176/35                                 ÚRADNÝ VESTNÍK EURÓPSKYCH SPOLOČENSTIEV                                                10.7.1999

                                                  ROZHODNUTIE RADY
                                                      zo 17. mája 1999
             o uzavretí Dohody s Islandskou republikou a Nórskym kráľovstvom týkajúcej sa budúceho pripojenia
                                  k implementácii, aplikácii a rozvoja schengenského acquis

                                                             (1999/439/ES)

             RADA EURÓPSKEJ ÚNIE,

             so zreteľom na článok 6 ods. 1 protokolu, ktorý sa Amsterdamskou zmluvou stal prílohou Zmluvy o Európskej
             únii a Zmluvy o založení Európskeho spoločenstva a ktorý začleňuje schengenské acquis do rámca Európskej únie,

             ROZHODLA TAKTO:

                                                               Jediný článok
             Dohoda s Islandskou republikou a Nórskym kráľovstvom týkajúca sa budúceho pripojenia k implementácii,
             aplikácii a rozvoja Schengenského acquis vrátane príloh, jej záverečného aktu a výmeny listov, ktoré sú prílohou
             k dohode, je týmto schválená.
             Texty aktov uvedených v prvom pododseku sú priložené k tomuto rozhodnutiu.

             V Bruseli 17. mája 1999

                                                                                Za Radu
                                                                                predseda
                                                                                J. FISCHER


title: Rozhodnutie Komisie z 23. júla 1999 o uzavretí dvoch Dohôd o spolupráci medzi Európskym spoločenstvom pre atómovú energiu a kabinetom ministrov Ukrajiny v oblasti jadrovej bezpečnosti a v oblasti riadenej jadrovej syntézy (oznámené po číslom dokumentu K(1999) 2405)

text:
Dôležité právne oznámenie

|

32002D0924

Úradný vestník L 322 , 27/11/2002 S. 0032 - 0046

		Rozhodnutie Komisiez 23. júla 1999o uzavretí dvoch Dohôd o spolupráci medzi Európskym spoločenstvom pre atómovú energiu a kabinetom ministrov Ukrajiny v oblasti jadrovej bezpečnosti a v oblasti riadenej jadrovej syntézy(oznámené po číslom dokumentu K(1999) 2405)(2002/924/Euratom)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva pre atómovú energiu, najmä na druhý odsek jej článku 101,so zreteľom na schválenie Radou,keďže dve Dohody medzi Európskym spoločenstvom pre atómovú energiu a kabinetom ministrov Ukrajiny v oblasti jadrovej bezpečnosti a v oblasti riadenej jadrovej syntézy sa musia uzatvoriť,ROZHODLA TAKTO:Jediný článokDve Dohody medzi Európskym spoločenstvom pre atómovú energiu a kabinetom ministrov Ukrajiny v oblasti jadrovej bezpečnosti a v oblasti riadenej jadrovej syntézy sa týmto uzatvárajú v mene Európskeho spoločenstva pre atómovú energiu.Znenie dvoch dohôd je priložené k tomuto rozhodnutiu.V Bruseli 23. júla 1999Za KomisiuHans Van Den Broekčlen Komisie--------------------------------------------------


title: Rozhodnutie Rady zo 14. decembra 1998 o výsledkoch rokovaní Rady v mene Európskeho spoločenstva so Svetovou obchodnou organizáciou (WTO) o finančných službách

text:
Dôležité právne oznámenie

|

31999D0061

Úradný vestník L 020 , 27/01/1999 S. 0038 - 0039

		Rozhodnutie Radyzo 14. decembra 1998o výsledkoch rokovaní Rady v mene Európskeho spoločenstva so Svetovou obchodnou organizáciou (WTO) o finančných službách(1999/61/ES)RADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva, najmä na jej články 54, 57, 63, 66, 73b-73f, 99, 100a, 113, v súvislosti s druhou vetou článku 228 ods. 2 a prvým pododsekom článku 228 ods. 3,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže Marakéšska dohoda o založení Svetovej obchodnej organizácie (WTO) spolu s ďalšími príslušnými dohodami, ministerskými rozhodnutiami a deklaráciami, a porozumením o záväzkoch v sektore finančných služieb, bola schválená rozhodnutím Rady č. 94/800/ES z dňa 22. decembra 1994, pokiaľ ide o dohody dosiahnuté v rámci uruguajského kola mnohostranných rokovaní (1986-1994) [4];keďže všeobecné záväzky spoločenstvom v sektore finančných služieb dohodnuté Komisiou predstavujú uspokojivý a vyvážený záver rokovaní;keďže 12. decembra 1997 Rada schválila konečný harmonogram plnenia záväzkov Európskym spoločenstvom a jeho členskými krajinami (GATS/SC/31/Suppl.4), ktorý bude predmetom definitívneho schválenia po dokončení interných správnych konaní a poverila Komisiu aby v mene spoločenstva a jeho členských štátov predložila WTO konečný harmonogram;keďže v ten istý deň Rada zároveň poverila Komisiu k schváleniu definitívnych výsledkov rokovaní tak, ako sú uvedené v 5. Protokole k GATS (S/L/45), v rozhodnutí k 5. Protokolu (S/L/44) a v rozhodnutí (S/L/50) o záväzkoch v sektore finančných služieb;keďže právo spoločenstva uzatvárať medzinárodné dohody vyplýva explicitne zo samostatných ustanovení Zmluvy o založení Európskeho spoločenstva, ďalej len "zmluva", ako aj z ostatných ustanovení zmluvy a z vyplývajúcich právnych aktov prijatých inštitúciami spoločenstva;keďže členské štáty nesmú mimo rámca spoločných inštitúcii vstupovať do záväzkov, ktoré by obmedzovali pravidlá, ktoré boli prijaté Európskym spoločenstvom, so zámerom dosiahnutia cieľov zmluvy, a ďalej ktoré by zasahovali do ich pôsobnosti;keďže niektoré záväzky v sektore finančných služieb sú podľa článku 113 zmluvy v kompetencii spoločenstva, a keďže ostatné záväzky môžu byť rozpore s pravidlami Európskeho spoločenstva na základe článkov 54, 57, 66, 99, 100, 100a zmluvy a preto o nich môže rozhodnúť len Európske spoločenstvo;keďže najmä použitie ustanovení článku 100 zmluvy ako právneho základu pre toto rozhodnutie je oprávnené v tom rozsahu, že ďalej spomenuté záväzky v sektore finančných služieb ovplyvňujú smernicu Rady 90/434/EHS z 23. júla 1990 o spoločnom systéme zdaňovania v prípade fúzii, rozdelení spoločnosti, transferu aktív a výmeny akcií spoločností rôznych členských štátov [5] a ďalej smernicu Rady 90/435/EHS z 23. júla 1990 o spoločnom systéme zdaňovania spoločností, v prípade keď materská spoločnosť a dcérske spoločnosti sídlia v rôznych členských krajinách [6], ktoré sú založené na článku 100 zmluvy;keďže s ohľadom na záväzky súvisiace s pohybom kapitálu zahrnuté v zozname špeciálnych záväzkov Európskeho spoločenstva a členských štátov a ďalej v súčasných právnych predpisoch spoločenstva, je oprávnené konať samotné spoločenstvo, zároveň však sú členské štáty oprávnené konať v rámci ustanovení článku 73c zmluvy;keďže vzhľadom na povahu dohody o založení Svetovej obchodnej organizácie a protokolov Všeobecnej zmluvy o obchode so službami nie je pravdepodobné, že budú predmetom spochybnenia pred súdmi spoločenstva ani pred súdmi členských krajín,ROZHODLA TAKTO:Článok 11. Piaty protokol k Všeobecnej dohode o obchode so službami v ustanoveniach o finančných službách (S/L/45) je v zastúpení spoločenstva týmto schválený v rozsahu, v ktorom je spoločenstvo príslušné rozhodnúť;2. Text Piateho protokolu spolu harmonogramom osobitných záväzkov (GATS/SC/31/Supl.4), ďalej zoznamom výnimiek z článku II Všeobecnej dohody o obchode so službami (GATS/EL/31) spoločenstva a členských štátov týkajúcich sa finančných služieb, sú pripojené k prijatému rozhodnutiu spolu s týmito rozhodnutiami:- rozhodnutie Výboru pre obchod s finančnými službami v znení Piateho protokolu k Všeobecnej dohode o obchode so službami (S/L/44),- rozhodnutie Rady pre obchod so službami z decembra 1997 o záväzkoch v sektore finančných služieb (S/L/50).3. Predseda Rady je oprávnený určiť osobu oprávnenú na podpísanie Piateho protokolu k Všeobecnej dohode o obchode so službami tak, aby zaväzovala spoločenstvo k plneniu v rámci časti Protokolu, v ktorej je spoločenstvo oprávnené konať.V Bruseli 14. decembra 1998Za RadupredsedaW. Molterer[1] Ú. v. ES C 400, 22.12.1998. s. 26.[2] Ú. v. ES C 379, 7.12.1998.[3] Ú. v. ES C 407, 28.12.1998, s. 279.[4] Ú. v. ES C 336, 23.12.1994, s. 1.[5] Ú. v. ES L 225, 20.08.1990. s. 1.[6] Ú. v. ES L 225, 20.08.1990, s. 6.--------------------------------------------------